ddrg/super_eurlex huggingface dataset:
Б. УПРАВЛЕНИЕ НА ОТПАДЪЦИТЕ

1. 31993 R 0259: Регламент (ЕИО) № 259/93 на Съвета от 1 февруари 1993 г. относно наблюдението и контрола върху превози на отпадъци в рамките на, за и от Европейската общност (ОВ L 30, 6.2.1993 г., стр. 1), последно изменен с:

- 32001 R 2557: Регламент (ЕО) № 2557/2001 на Комисията от 28.12.2001 г. (ОВ L 349, 31.12.2001 г., стр. 1).

а) До 31 декември 2010 г. компетентните органи се уведомяват за всички превози за Латвия на отпадъци, изброени в приложения II, III и IV към Регламент (ЕИО) № 259/93, предназначени за оползотворяване, и за превози на отпадъци, неизброени в тези приложения, като се прилага процедурата по членове 6, 7 и 8 от регламента.

б) Чрез дерогация от член 7, параграф 4 от Регламент (ЕИО) № 259/93, компетентните органи могат да направят възражения относно превози на отпадъци, изброени в приложения II, III и IV към Регламента, предназначени за оползотворяване, и за превози на отпадъци, неизброени в тези приложения, предназначени за оползотворяване, които са предназначени за инсталация, която се ползва от временна дерогация от някои разпоредби на Директива 96/61/ЕО [5] относно комплексно предотвратяване и контрол на замърсяването, през периода, през който се прилага временната дерогация за инсталацията по предназначение.

2. 31994 L 0062: Директива 94/62/ЕО на Европейския парламент и на Съвета от 20 декември 1994 г. за опаковките и отпадъците от опаковки (ОВ L 365, 31.12.1994 г., стр. 10).

Чрез дерогация от член 6, параграф 1 букви а) и б) от Директива 94/62/ЕО, Латвия постига целите за оползотворяване и рециклиране на следните опаковъчни материали до 31 декември 2007 г. в съответствие със следните междинни цели:

- рециклиране на отпадъци от опаковки от пластмаса: 11% тегловни до датата на присъединяване, 12% през 2004 г., 13% през 2005 г. и 14% през 2006 г.;

- обща цел за оползотворяване: 33% тегловни до датата на присъединяване, 37% през 2004 г., 42% през 2005 г. и 46% през 2006 г.

3. 31999 L 0031: Директива 1999/31/ЕО на Съвета от 26 април 1999 г.за депониране за отпадъци (ОВ L 182, 16.7.1999 г., стр. 1).

Чрез дерогация от втория параграф на член 2 ж) от Директива 1999/31/ЕО и без да се засяга действието на Директива 75/442/ЕИО на Съвета [6] за отпадъците и на Директива 91/689/ЕИО [7] за опасните отпадъци, постоянна площадка, която се ползва за временно съхраняване на опасните отпадъци, генерирани в Латвия, не се счита за депо за отпадъци в Латвия до 31 декември 2004 г.

[5] ОВ L 257, 10.10.1996 г., стр. 26.

[6] ОВ L 194, 25.7.1975 г., стр. 39. Директива, последно изменена с Решение 96/350/ЕО на Комисията (ОВ L 135, 6.6.1996 г., стр. 32).

[7] ОВ L 377, 31.12.1991 г., стр. 20. Директива, последно изменена с Директива 94/31/EC на Съвета (ОВ L 168, 2.7.1994 г., стр. 28).

--------------------------------------------------
ЧЛЕН 52

1. Мандатът на новите членове на Комитетите, групите и другите органи, създадени с договорите и от законодателя, изброени в приложение ХVI, изтича в същия момент като този на членовете в длъжност към момента на присъединяването.

2. Мандатът на новите членове на Комитетите, групите, създадени с договорите и от законодателя, изброени в приложение ХVII, изтича в същия момент като този на членовете в длъжност към момента на присъединяването.

3. Към момента на присъединяването, членовете на Комитетите, изброени в приложение ХVIII, се подменят напълно.

--------------------------------------------------
Официален вестник n° L 236 , 23/09/2003 стр. 0042 - 0042



ЧЛЕН 31 1. Изброените по-долу държави-членки заплащат следните суми във Фонда за изследване на въглищата и стоманата по смисъла на Решение 2002/234/ЕОВС на Представителите на Правителствата на държавите-членки, които заседават в рамките на Съвета, от 27 февруари 2002 г. за финансовите последици от изтичането на Договора за ЕОВС и за Фонда за изследване на въглищата и стоманата [4]: (EUR милиона, настоящи цени) | Чешка република | 39,88 | Естония | 2,5 | Латвия | 2,69 | Унгария | 9,93 | Полша | 92,46 | Словения | 2,36 | Словакия | 20,11 | 2. Вноските във Фонда за изследване на въглищата и стоманата се правят на четири части, които започват през 2006 г. и се заплащат както следва, във всеки случай през първия работен ден от първия месец на всяка година: 2006 г.: 15% 2007 г.: 20% 2008 г.: 30% 2009 г.: 35%. [4] ОВ L 79, 22.3.2002 г., стр. 42. --------------------------------------------------
В. КОНТРОЛ НА ПРОМИШЛЕНОТО ЗАМЪРСЯВАНЕ И УПРАВЛЕНИЕ НА РИСКА

32001 L 0080: Директива 2001/80/ЕО на Европейския парламент и Съвета от 23 октомври 2001 г. относно ограничаване на емисиите на определени замърсители във въздуха, изпускани от големи горивни инсталации (ОВ L 309, 27.11.2001 г., стр. 1).

Чрез дерогация от член 4, параграф 1 и част А на приложение III към Директива 2001/80/ЕО, нормите за допустими емисии на серен диоксид не се прилагат в Чешката република до 31 декември 2007 г. за парогенератор К4 на отоплителна централа Přerov и за парогенератор K11 на централа Nová Huť.

--------------------------------------------------
ЧЛЕН 1

За целите на този акт:

- изразът "Учредителни договори" означава:

а) Договорът за създаване на Европейската Общност ("Договорът за ЕО") и Договорът за създаване на Европейската общност за атомна енергия ("Договорът за Евратом"), с техните допълнения и изменения с договорите или другите актове, които са влезли в сила преди настоящото присъединяване,

б) Договорът за Европейския съюз ("Договор за ЕС"), с промените и допълненията с договорите или другите актове, които са влезли в сила преди настоящото присъединяване;

- изразът "настоящи държави-членки" означава Кралство Белгия, Кралство Дания, Федерална република Германия, Република Гърция, Кралство Испания, Френската република, Република Ирландия, Италианската република, Великото херцогство на Люксембург, Кралство Нидерландия, Република Австрия, Португалската република, Република Финландия, Кралство Швеция и Обединеното кралство на Великобритания и Северна Ирландия;

- изразът "Съюзът" означава Европейския съюз, създаден с Договора за ЕС;

- изразът "Общността" означава едната или двете общности по смисъла на тире първо, в зависимост от случая;

- изразът "нови държави-членки" означава Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република;

- изразът "институции" означава институциите, създадени по силата на Учредителните договори.

--------------------------------------------------
Официален вестник n° L 236 , 23/09/2003 стр. 0039 - 0039



ЧЛЕН 23 Съветът, с единодушие по предложение на Комисията и след консултации с Европейския парламент, може да приема промени в разпоредбите на настоящия акт, относно Общата селскостопанска политика, които могат да се окажат необходими в резултат на изменение в правилата на Общността. Такива промени могат да се извършат преди датата на присъединяването. --------------------------------------------------
12. ТЕЛЕКОМУНИКАЦИИ И ИНФОРМАЦИОННИ ТЕХНОЛОГИИ

31997 L 0067: Директива 97/67/EО на Европейския парламент и на Съвета от 15 декември 1997 г. за общите правила за развитието на вътрешния пазар на пощенските услуги на Общността и подобряването на качеството на услугата (OВ L 15, 21.1.1998 г., стр. 14), последно изменена с:

- 32002 L 0039: Директива 2002/39/EО на Европейския парламент и на Съвета от 10.6.2002 г. (OВ L 176, 5.7.2002 г., стр. 21).

Чрез дерогация от алинея втора от член 7, параграф 1 от Директива 97/67/EО, Полша може да прилага ограничение на теглото от 350 грама за запазването на услугите за предлагащите универсална услуга до 31 декември 2005 година. През този период, това ограничение на теглото няма да се прилага, ако цената е равна на или е повече от три пъти по-висока от обществената тарифа за писмо в първото тегловно стъпало на най-бързата категория.

--------------------------------------------------
43. Декларация на Комисията на Европейските общности относно общата икономическа предпазна клауза, предпазната клауза за вътрешния пазар и предпазната клауза в областта на правосъдието и вътрешните работи

Преди да реши дали да приложи предпазните клаузи в областта на вътрешния пазар и правосъдие и вътрешни работи, Комисията на Европейските общности изслушва становището(та) и позициите на държавата-членка(и), които ще бъдат пряко засегнати от тези мерки и съответно отчита тези становища и позиции.

Общата икономическа предпазна клауза обхваща също и земеделието. Тя може да бъде приведена в действие, когато в определени сектори на земеделието възникнат трудности, които са сериозни и имат траен характер, или които могат да доведат до сериозно нарушаване на икономическото положение в дадена област. Като отчита специфичните проблеми в сектора на земеделието в Полша, мерките, които Комисията взема за предотвратяване на смущения на пазара по силата на общата икономическа предпазна разпоредба могат да включват системи за наблюдение на търговските потоци между Полша и другите държави-членки.

--------------------------------------------------
2. ДРУЖЕСТВЕНО ПРАВО

Договор за създаване на Европейската общност: част три, дялI: Свободно движение на стоки

СПЕЦИФИЧЕН МЕХАНИЗЪМ

По отношение на Чешката република, Естония, Латвия, Литва, Унгария, Полша, Словения или Словашката република притежателят или ползвателят на патент или на сертификат за допълнителна закрила за фармацевтичен продукт, за който е подадена заявка в държава-членка към момента, когато такава закрила не е било възможно да бъде предоставена за този продукт в една от гореспоменатите нови държави-членки, може да се основава на правата, предоставени от този патент или сертификат за допълнителна закрила, за да предотврати вноса и разпространениетона този продукт в държавата-членка или държавите, в които въпросният продукт се ползва от патентна или допълнителна закрила, дори ако продуктът е бил пуснат на пазара в тази нова държава-членка за първи път от него или с негово съгласие.

Всяко лице, което има намерение да внесе или да разпространи фармацевтичен продукт, попадащ в обхвата на предходната алинея в държава-членка, в която този продукт се ползва от закрилата на патент или от допълнителна закрила, доказва на компетентните органи в искането за внос, че е отправил едномесечно предизвестие до притежателя или ползвателя на тази закрила.

--------------------------------------------------
9. ЕНЕРГЕТИКА

31968 L 0414: Директива 68/414/ЕИО на Съвета от 20 декември 1968 г., налагаща задължения върху държавите-членки на ЕС за поддържане на минимални запаси от нефт и/или петролни продукти (ОВ L 308, 23.12.1968 г., стр. 14), последно изменена с:

- 31998 L 0093: Директива 98/93/ЕО на Съвета от 14.12.98 г. (ОВ L 358, 31.12.1998 г., стр. 100).

Чрез дерогация от член 1, параграф 1 от Директива 68/414/ЕИО, до 31 декември 2009 г. минималните нива на запаси от петролни продукти не се прилагат в Малта. Малта гарантира, че минималните й запаси от петролни продукти отговарят, за всяка от категориите петролни продукти, изброени в член 2, най-малко на следните средни дневни стойности за вътрешно потребление, както са определени в член 1, параграф 1:

- 40 дни за продукти от категорията "бензин и авиационно гориво" и 45 дни за останалите категории продукти до датата на присъединяване;

- 55 дни за продукти от категорията "бензин и авиационно гориво" и 60 дни за останалите категории продукти до 31 декември 2004 г.;

- 90 дни за всички категории продукти до 31 декември 2006 г.

--------------------------------------------------
В. КОЗМЕТИКА

31995 L 0017: Директива 95/17/ЕО на Комисията oт 19 юни 1995 г. установяваща подробни правила за приложението на Директива 76/768/ЕИО на Съвета по отношение на невписването на една или повече съставки в списъка, който се използва за етикетирането на козметични продукти (ОВ L 140, 23.6.1995 г., стр. 26).

В приложението в точка 2 след "15 Швеция" се добавя следните кодове:

"16 Чешка република

17 Естония

18 Кипър

19 Латвия

20 Литва

21 Унгария

22 Малта

23 Полша

24 Словения

25 Словашка република.".

--------------------------------------------------
Официален вестник n° L 236 , 23/09/2003 стр. 0036 - 0036



ЧЛЕН 10 Прилагането на Учредителните договори и на актовете, приети от институциите като временна мярка, подлежи на дерогация в хипотезите, предвидени в настоящия акт. --------------------------------------------------
Официален вестник n° L 236 , 23/09/2003 стр. 0980 - 0980



28. Декларация на Република Естония относно риболова Естония съзнава, че ръководството на Споразумението между правителството на Република Естония и правителството на Руската федерация за сътрудничеството за запазването и управлението на рибните пасажи в Пейпси, Леми и областта на езерото Пивка се гарантират от Естония в тясно сътрудничество с Комисията, доколкото Общността е приела или ще е приела вторично законодателство относно вътрешните рибни ресурси. --------------------------------------------------
Официален вестник n° L 236 , 23/09/2003 стр. 0048 - 0048



ЧЛЕН 54 Новите държави-членки привеждат в действие необходимите мерки, за да се съобразят, от датата на присъединяване, с разпоредбите на директивите и решенията по смисъла на член 249 от Договора за ЕО и член 161 от Договора за Евратом, освен ако не е предвиден друг срок за това в приложенията по смисъла на член 24, или която и да е друга разпоредба на настоящия акт или неговите приложения. --------------------------------------------------
А. КАЧЕСТВО НА ВЪЗДУХА

1. 31994 L 0063: Директива 94/63/EО на Европейския парламент и на Съвета от 20 декември 1994 г. за контрола на емисиите на летливите органични съединения (ЛОС), изпускани при съхранение на бензини и превоза им от терминали до бензиностанции (OВ L 365, 31.12.1994 г., стр. 24).

Чрез дерогация от член 3, 4, 5, 6 и приложения I - III към Директива 94/63/EО, изискванията за действащи инсталации за съхранение в терминали, за товарене и разтоварване на действащи подвижни цистерни в терминали, за действащите подвижни цистерни и за товарене на действащи инсталации за съхранение в бензиностанции не се прилагат в Полша до 31 декември 2005 г. На терминалите с производителност над 150000 тона/година изискванията за товарене и разтоварване на действащи подвижни цистерни се прилагат от 1 януари 2005 г.

2. 31999 L 0032: Директива 1999/32/EО на Съвета от 26 април 1999 г. за намаляване на съдържанието на сяра на определени течни горива и за изменение на Директива 93/12/EИО (OВ L 121, 11.5.1999 г., стр. 13).

Чрез дерогация от член 3, параграф 1 от Директива 1999/32/EО, изискванията за съдържанието на сяра в котелните горива не се прилагат в Полша до 31 декември 2006 г. От 1 януари 2005 г на територията на Полша. не се използват котелни горива със съдържание на сяра, надвишаващо 1.00% на маса, произведена в рафинерията Глимар.

--------------------------------------------------
Официален вестник n° L 236 , 23/09/2003 стр. 0978 - 0978



20. Съвместна декларация на Федерална република Германия и на Република Австрия за мониторинга на ядрената безопасност Федерална република Германия и Република Австрия подчертават важността на продължаването на мониторинговия процес при прилагане на препоръките за подобряване на ядрената безопасност в присъединяващите се страни до постигане на резултат, който въпрос бе повдигнат от Съвета по общи въпроси и външни отношения от 10 декември 2002 г. --------------------------------------------------
Г. ОПАЗВАНЕ НА ОКОЛНАТА СРЕДА

31979 L 0409: Директива 79/409/ЕИО на Съвета от 2 април 1979 г. за опазването на дивите птици (ОВ L 103, 25.4.1979 г., стр. 1), последно изменена с:

- 31997 L 0049: Директива 97/49/ЕО на Комисията от 29.7.1997 г. (ОВ L 223, 13.8.1997 г., стр. 9).

Чрез дерогация от член 5, букви а) и д) и член 8, параграф 1 и приложение IV(а) на Директива 79/409/ЕИО, Cаrduelis cаnnаbinа, Cаrduelis serinus, Cаrduelis chloris, Cаrduelis cаrduelis, Cаrduelis spinus, Fringillа coelebs и Coccothrаustes coccothrаustes могат умишлено да се улавят до 31 декември 2008 г. посредством традиционни мрежи, известни като мрежи за лов на птици в рамките на малтийските острови, изключително с цел да се държат в плен в съответствие със следните междинни цели:

- най-късно до датата на присъединяване Малтийският комитет по орнитология ще е създаден, всички мрежи за лов на птици ще са регистрирани, ще е представено пилотно изследване за проект за размножаване в плен и изследване на смъртността на чинкови птици в плен, ще са оценени броя и видовете, държани и размножавани във волиери, както и ще е представена на Комисията информационна програма за прилагането на системата за размножаване в плен;

- до 30 юни 2005 г. ще е въведена програма за размножаване в плен;

- до 31 декември 2006 г. ще е оценен успеха на системата за размножаване в плен, както и смъртността на птици в създадената система за размножаване в плен;

- до м. юни 2007 г. ще е оценен броя на уловените диви птици, необходими за поддържане на генетично разнообразие;

- до 31 декември 2007 г. Малтийският комитет по орнитология ще е установил броя на диви екземпляри за всеки вид, които могат да се уловят в съответствие с директивата, за да осигурят достатъчно генетично разнообразие на видовете, държани в плен.

Мерките, предприети по време на преходната мярка са в пълно съответствие с принципите, уреждащи ловните сезони за мигриращи птици, определени в Директива 79/409/ЕИО. Броят на уловените птици се очаква да бъде чувствително намален по време на преходната мярка. Малта докладва годишно на Комисията прилагането на тази преходна мярка и постигнатия напредък.

--------------------------------------------------
II. ФИТОСАНИТАРНО ЗАКОНОДАТЕЛСТВО

1. 31968 L 0193: Директива 68/193/ЕИО на Съвета от 9 април 1968 г. относно търговията с материал за вегетативно размножаване на лози (ОВ L 93, 17.4.1968 г., стр. 15), изменен с:

- 31971 L 0140: Директива 71/140/ЕИО на Съвета от 22.3.1971 г. (ОВ L 71, 25.3.1971 г., стр. 16),

- 11972 B: Акт относно условията на присъединяване и промените в Договорите – Присъединяване на Кралство Дания, Ирландия и Обединеното кралство (ОВ L 73, 27.3.1972 г., стр. 14),

- 31974 L 0648: Директива 74/648/ЕИО на Съвета от 9.12.1974 г. (ОВ L 352, 28.12.1974 г., стр. 43),

- 31977 L 0629: Първа Директива 77/629/ЕИО на Комисията от 28.9.1977 г. (ОВ L 257, 8.10.1977 г., стр. 27),

- 31978 L 0692: Директива 78/692/ЕИО на Съвета от 25.7.1978 г. (ОВ L 236, 26.8.1978 г., стр. 13),

- 11979 H: Акт относно условията на присъединяване и промените в Договорите – Присъединяване на Република Гърция (ОВ L 291, 19.11.1979 г., стр. 17),

- 31982 L 0331: Директива 82/331/ЕИО на Комисията от 6.5.1982 г. (ОВ L 148, 27.5.1982 г., стр. 47),

- 31985 R 3768: Регламент (ЕИО) № 3768/85 на Съвета от 20.12.1985 г. (ОВ L 362, 31.12.1985 г., стр. 8),

- 31986 L 0155: Директива 86/155/ЕИО на Съвета от 22.4.1986 г. (ОВ L 118, 7.5.1986 г., стр. 23),

- 31988 L 0332: Директива 88/332/ЕИО на Съвета от 13.6.1988 г. (ОВ L 151, 17.6.1988 г., стр. 82),

- 31990 L 0654: Директива 90/654/ЕИО на Съвета от 4.12.1990 г. (ОВ L 353, 17.12.1990 г., стр. 48),

- 11994 N: Акт относно условията на присъединяване и промените в Договорите – Присъединяване на Република Австрия, Република Финландия и Кралство Швеция (ОВ C 241, 29.8.1994 г., стp. 21),

- 32002 L 0011: Директива 2002/11/ЕО на Съвета от 14.02.2002 г. (ОВ L 53, 23.2.2002 г., стр. 20).

Където е уместно и като следва процедурата, постановена в член 17 от Директива 68/193/ЕИО на Съвета, Комисията приема до датата на присъединяване решение с оглед на пълното или частично освобождаване на Полша от задължението да прилага тази директива съгласно условията, посочени в член 18а.

2. 32000 L 0029: Директива 2000/29/ЕО на Съвета от 28 май 2000 г. относно мерки за защита срещу внасянето в Общността на организми, вредни за растения или растителни продукти и срещу тяхното разпространение в Общността (ОВ L 169, 10.7.2000 г., стр. 1), изменена с:

- 32001 L 0033: Директива 2001/33/ЕО на Комисията от 8.5.2001 г. (ОВ L 127, 9.5.2001 г., стр. 42),

- 32002 L 0028: Директива 2002/28/ЕО на Комисията от 19.3.2002 г. (ОВ L 77, 20.3.2002 г., стр. 23),

- 32002 L 0036: Директива 2002/36/ЕО на Комисията от 29.4.2002 г. (ОВ L 116, 3.5.2002 г., стр. 16).

Комисията изменя Директива 2000/29/ЕО както и необходимо преди датата на присъединяване, като следва процедурата, постановена в член 18 на тази директива, за да отрази присъединяването на новите държави-членки, по-специално с оглед вписването на:

- Dendrolimus sibiricus (Tschetverikov) в точка 10 на част А, дял I, буква а) на приложение I;

- списък на растения (Аmbrosiа-spp.) като буква д) в дял II, част А на приложение I.

--------------------------------------------------
Г. КОНТРОЛ НА ПРОМИШЛЕНОТО ЗАМЪРСЯВАНЕ И УПРАВЛЕНИЕ НА РИСКА

32001 L 0080: Директива 2001/80/ЕО на Европейския парламент и на Съвета от 23 октомври 2001 г. относно ограничаване на емисиите на определени замърсители на въздуха, изпускани от големи горивни инсталации (ОВ L 309, 27.11.2001 г., стр. 1).

Чрез дерогация от член 4, параграф 3 и част А на приложения III и VII към Директива 2001/80/ЕИО, нормите за допустими емисии на серен диоксид и прах не се прилагат в Естония:

- до 31 декември 2010 г. за горивна инсталация в Ахтме (Аhtme),

- до 31 декември 2015 г. за горивни инсталации в Нарва (Nаrvа) (Eesti аnd Bаlti) и Кохтла (Kohtlа) Järve. При все това обаче 4 парогенератора в Нарва (Eesti аnd Bаlti) ще бъдат приведени в съответствие с изискванията на директивата до 31 ноември 2004 г. и други 4 парогенератора до 31 декември 2010 г. До 1 януари 2008 г. всички парогенератора тип "TP-17" на електроцентралата Балти ще бъдат затворени.

През преходния период тези инсталации достигат минимално ниво на десулфуризация от 65%, а нормите за допустими емисии не надвишават 200mg/Nm3.

До 1 януари 2008 г. Естония представя на Комисията план, включително инвестиционен план за постепенното привеждане на останалите парогенератори в Нарва (Eesti и Bаlti) в съответствие с изискванията за периода между 2010 и 2015 г.

Естония прави всичко възможно да гарантира, че през 2012 г. за допустими емисии на серен диоксид от горивните инсталации, използващи пепел от изгаряне на битумизирани горими шисти не надвишават 25000 тона, които след това прогресивно намаляват.

--------------------------------------------------
2. СВОБОДНО ПРЕДОСТАВЯНЕ НА УСЛУГИ

1. 31994 L 0019: Директива 94/19/ЕО на Европейския парламент и на Съвета от 30 май 1994 г. относно схемите за гарантиране на влогове (ОВ L 135, 31.5.1994 г., стр. 5).

Чрез дерогация от член 7, параграф 1 от Директива 94/19/ЕО, минималното ниво на гарантиране не се прилага в Латвия до 31 декември 2007 г. Латвия гарантира, че нейните схеми за гарантиране на влогове осигуряват покритие не по-малко от EUR 10000 до 31 декември 2005 г., и не по-малко от EUR 15000 от 1 януари 2006 г. до 31 декември 2007 г.

По време на преходния период другите държави-членки ще запазят правото си да не позволят на клон на латвийска кредитна институция, установен на техните територии, да функционира, освен ако и докато съответният клон не се присъедини към официално призната схема за гарантиране на влогове територията на съответната държава-членка, с цел да бъде покрита разликата между нивото на гарантиране в Латвия и минималното ниво по член 7, параграф 1.

2. 31997 L 0009: Директива 97/9/ЕО на Еворпейския парламент и на Съвета от 3 март 1997 г. относно схемите за компенсиране на инвеститорите (ОВ L 84, 26.3.1997 г., стр. 22).

Чрез дерогация от член 4, параграф 1 от Директива 97/9/ЕО, минималното ниво на компенсиране не се прилага в Латвия до 31 декември 2007 г. Латвия гарантира, че нейната схема за компенсиране на инвеститорите предвижда покритие не по-малко EUR 10000 до 31 декември 2005 г. и не по-малко EUR 15000 от 1 януари 2006 г. до 31 декември 2007 г.

По време на преходния период другите държави-членки ще запазят правото си да не позволят на клон на латвийско инвестиционно дружество, установен на техните територии, да функционира, освен ако и докато съответният клон не се присъедини към официално призната схема за компенсиране на инвеститорите на територията на съответната държава-членка, с цел да бъде покрита разликата между нивото на компенсиране в Латвия и минималното ниво по член 4, параграф 1.

--------------------------------------------------